Document ID: /roh_data/filtered/Billingualer_Corpus_interleaved-de-rm.jsonl.gz/491

This is a text translated from German to Rumantsch Grischun.
Peter Arbenz soll WEF-Bericht erarbeiten

Der WEF-Ausschuss der Bündner Regierung hat Peter Arbenz als Projektleiter damit beauftragt, bis im Sommer einen Bericht über das WEF 2001 in Davos und Vorschläge für die Sicherstellung der weiteren Durchführung des WEF zu verfassen. In diesem Zusammenhang sind intensive Kontakte zu allen involvierten Kreisen vorgesehen.

Peter Arbenz ist heute Berater für Strategieentwicklung und Unternehmensführung. Der Öffentlichkeit ist er vielleicht besser bekannt als ehemaliger Direktor des Bundesamts für Flüchtlinge oder als Mitglied des Internationalen Komittees vom Roten Kreuz oder als Stadtrat von Winterthur. Der Auftrag zur Projektleitung für das Erarbeiten des WEF-Berichts ist an die Vorgabe geknüpft, dass eine enge Zusammenarbeit der hauptbeteiligten Organisationen und Behörden ebenso zu gewährleisten ist wie intensive Kontakte zu allen anderen Stellen und Institutionen, die das Umfeld des WEF mitprägen. Ende März findet die erste Sitzung der Projektgruppe statt, die Zwischenberichte werden dem WEF-Ausschuss monatlich unterbreitet.

Tempo 60 für Lastwagen auf der Kantonsstrasse zwischen Rhäzüns und Rothenbrunnen

Die Regierung genehmigt das Schutzzonen-Reglement 1996/1999 der Gemeinde Rhäzüns, die Schutzzonen-Pläne 1997 für die Mineralquellen Rhäzüns sowie das Grundwasser-Pumpwerk Isla, Rhäzüns. In diesem Zusammenhang wird die Höchstgeschwindigkeit für schwere Motorwagen auf der Italienischen Strasse zwischen Rhäzüns und Rothenbrunnen von derzeit 80 km/h auf neu 60 km/h herabgesetzt. Diese Massnahme tritt nach Ablauf der Beschwerdefrist in Kraft, sobald die entsprechenden Verkehrstafeln angebracht sind.

Zusammenschlüsse von Viehversicherungen fördern

Gemäss Massnahmenplan Haushalt-Gleichgewicht 1999 wollte die Regierung die jährlichen Beiträge an die kommunalen Viehversicherungen eigentlich streichen. Nachträgliche Untersuchungen haben aber gezeigt, dass die meisten Bauern nicht ganz auf eine Tierversicherung verzichten können. Mindestens gegen Feuer, Elementarschäden und Unfälle auf den Alpen brauchen sie eine. Bisher bestanden 175 kommunale Viehversicherungen, die über Reserven von insgesamt 11 Millionen Franken verfügen. Durch Zusammenschlüsse kann eine Grundversicherung erreicht werden, deren Prämie tiefer ist als bei privaten Versicherungen. Die Regierung unterstützt den Zusammenschluss der bisher kommunalen zu regionalen Viehversicherungen mit 400'000 Franken pro Jahr. Dies für eine Dauer von fünf Jahren. Die Beiträge erfolgen zeitlich abgestuft, um den raschmöglichste Zusammenschlüsse zu fördern.

Aus den Gemeinden

Das Projekt für die Sanierung und den Neubau der Schule Chur-Masans wird definitiv genehmigt. An die anrechenbaren Kosten von annähernd drei Millionen Franken sichert der Kanton Beiträge von zehn Prozent zu.

Personelles

Hanspeter Mirer, geboren 1957, von und in Obersaxen, wird Steuerkommissär bei der Steuerverwaltung. Er tritt seine Stelle Anfang Mai an.

Auskunftsperson WEF-Bericht: Walter Schlegel, Sekretär des Departements des Innern und der Volkswirtschaft Graubünden, Tel. 081-257 23 11

Gremium: Regierung

Quelle: dt Standeskanzlei Graubünden

Data: 15.03.2001

Peter Arbenz duai elavurar il rapport WEF

La giunta WEF da la regenza grischuna ha incumbensà Peter Arbenz sco manader da project da rediger fin la stad in rapport davart il WEF 2001 a Tavau e da far propostas per garantir er en il futur la realisaziun dal WEF. En quest connex èn previs contacts intensivs cun tut ils circuls involvids.

Peter Arbenz è oz cussegliader per svilup strategic e management. En la publicitad è el forsa pli enconuschent sco anteriur directur da l'uffizi federal da fugitivs u sco commember dal comitè internaziunal da la Crusch cotschna u sco cusseglier da la citad da Winterthur. L'incumbensa da manar il project per elavurar il rapport WEF è cumbinada cun la prescripziun ch'ina collavuraziun cun las organisaziuns ed autoritads participadas principalmain saja da garantir gist uschè sco ils contacts intensivs cun tut ils auters posts e cun tut las autras instituziuns che caracteriseschan l'ambient dal WEF. La fin da mars ha lieu l'emprima sesida da la gruppa da project, ils rapports intermediars vegnan preschentads mintga mais a la giunta WEF.

Sveltezza 60 per camiuns sin la via chantunala tranter Razén e Giuvaulta

La regenza approva il reglament per las zonas da protecziun 1996/1999 da la vischnanca da Razén, ils plans per las zonas da protecziun 1997 per las funtaunas d'aua minerala da Razén sco er il pumpadi d'aua da funs Isla, Razén. En quest connex vegn reducida la sveltezza maximala per camiuns pesants sin la via taliana tranter Razén e Giuvaulta dad actualmain 80 km/h sin da nov 60 km/h. Questa mesira va en vigur suenter la scadenza dal termin da recurs, uschespert ch'ils signals da traffic correspundents èn montads.

Promover la fusiun da las assicuranzas da muvel

Tenor il plan da mesiras per equilibrar las finanzas 1999 vuleva la regenza ensasez stritgar las contribuziuns annualas a las assicuranzas da muvel communalas. Retschertgas posteriuras han dentant mussà che la gronda part dals purs na pon betg desister dal tuttafatg d'ina assicuranza d'animals. Almain cunter fieu, donns elementars ed accidents sin las alps dovran els ina assicuranza. Fin uss existevan 175 assicuranzas da muvel communalas che disponevan da reservas da totalmain 11 milliuns francs. Tras fusiuns pon ins cuntanscher in'assicuranza da basa cun premias pli bassas che quellas da las assicuranzas da muvel privatas. La regenza sustegna la fusiun da las assicuranzas da muvel ch'eran fin uss communalas ad assicuranzas da muvel regiunalas cun 400'000 francs per onn. Quest sustegn dura tschintg onns. Las contribuziuns succedan en graduaziun temporara per promover fusiuns pli spertas pussaivlas.

Da las vischnancas

Il project per sanar e construir da nov la scola Cuira-Masans vegn approvà definitivamain. Als custs imputabels da circa trais milliuns francs empermetta il chantun contribuziuns da diesch pertschient.

Persunal

Hanspeter Mirer, naschì 1957, da ed a Sursaissa, daventa cumissari da taglia tar l'administraziun da taglia. El cumenza sia nova plazza l'entschatta da matg.

Infurmatur davart il rapport WEF: Walter Schlegel, secretari dal departament da l'intern e da l'economia publica dal Grischun, tel. 081-257 23 11

Gremi: regenza

Funtauna: rg chanzlia chantunala dal Grischun

Data: 15.03.2001